การประกอบธุรกิจประกันภัย

  3.1 ลักษณะของการประกันภัยแต่ละประเภท

บริษัท จรัญประกันภัย จำกัด (มหาชน) ประกอบธุรกิจหลักรับประกันวินาศภัย
โดยแบ่งออกเป็นการรับประกันภัย 4 ประเภท ดังได้กล่าวแล้วในตารางโครงสร้างรายได้
และรายละเอียดโดยย่อของการรับประกันภัยในแต่ละประเภทมีดังนี้คือ

การประกันอัคคีภัย เป็นการให้ความคุ้มครองความเสียหายที่เกิดกับทรัพย์สินที่เอาประกันภัยไว้เช่น  
สิ่งปลูกสร้าง  สต๊อกสินค้า  เครื่องจักร  เฟอร์นิเจอร์ 
โดยการให้ความคุ้มครองทรัพย์สินดังกล่าวที่เสียหายจาก ไฟไหม้ ฟ้าผ่า แก๊สระเบิด ฯลฯ

นอกจากความเสียหายที่เกิดจากเหตุการณ์ดังกล่าวแล้ว 
ผู้เอาประกันภัยสามารถซื้อความคุ้มครองเพิ่มเติมได้อีกตามความต้องการ
ภัยเพิ่มพิเศษที่สามารถซื้อความคุ้มครองต่างหากมีดังนี้

-   ภัยระเบิด

-   ภัยทางอากาศ

-   ภัยแผ่นดินไหว

-   ภัยน้ำท่วม

-   ภัยลมพายุ

-   ภัยเปียกน้ำ

-   ภัยจราจลและนัดหยุดงาน

  ฯลฯ

โดยผู้เอาประกันภัยต้องจ่ายเบี้ยประกันภัยเพิ่มอีกเพียงเล็กน้อยสำหรับแต่ละภัยที่ซื้อเพิ่มเติม 
แต่มีข้อยกเว้นที่ไม่คุ้มครองวัตถุบางอย่าง เช่น เงินแท่ง ทองแท่ง อัญมณีมีค่า
และโบราณวัตถุหรือศิลปวัตถุที่มีค่าเกินกว่า 2,000.00 บาท และธนบัตร เป็นต้น

การประกันภัยทางทะเลและขนส่ง คือ การประกันภัยที่ให้ความคุ้มครองต่อความ
เสียหายที่เกิดขึ้นกับสินค้าในระหว่างการขนส่ง  อันเกิดจากอุบัติเหตุเช่น เรือล่ม เรือเกยตื้น
หรือเครื่องบินตก เป็นต้น

ลักษณะการรับประกัน จะแบ่งออกเป็น 2 ประเภทคือ

1.  การประกันภัยการขนส่งสินค้า โดยทางบก ทางเรือและทางอากาศ เช่น
    รถเกิดอุบัติเหตุพลิกคว่ำ เรือล่มในทะเล หรือเครื่องบินตกทำให้สินค้าได้รับความเสียหาย

2.  การให้ความคุ้มครองตัวเรือและเครื่องจักรอุปกรณ์ของเรือ เช่น เรือถูกไฟไหม้ เรือชนกัน
    หรือเรือเกิดการระเบิด เป็นต้น

การประกันภัยรถยนต์ เป็นการให้ความคุ้มครองความเสียหายที่เกิดจากอุบัติเหตุทางรถยนต์
ซึ่งแบ่งออกเป็น 2 ประเภท คือ

1.  การประกันภัยรถยนต์ภาคบังคับ   ตาม ”พระราชบัญญัติคุ้มครองผู้ประสบภัยจากรถ
    พ.ศ.2535”

2.  การประกันรถยนต์ภาคสมัครใจ ได้แก่

-   การประกันภัยประเภทที่ 1 เป็นการให้ความคุ้มครองต่อการบาดเจ็บร่างกาย ชีวิต
    ความเสียหายต่อทรัพย์สินของบุคคลที่สาม  ความคุ้มครองในส่วนของรถสูญหาย
    ตลอดจนความเสียหายต่อตัวรถยนต์ที่เกิดจากการชน ไฟไหม้ ระเบิด และภัยอื่น ๆ เช่น
    คุ้มครองอุบัติเหตุส่วนบุคคลของผู้ขับขี่และผู้โดยสาร ภายใต้วงเงินที่ระบุไว้ในกรมธรรม์

-   การประกันภัยประเภทที่ 2 (การประกันภัยบุคคลที่สาม/หลักทรัพย์)
    เป็นการให้ความคุ้มครองต่อร่างกาย  ชีวิต
    และทรัพย์สินบุคคลภายนอกและเพิ่มความคุ้มครองในส่วนของรถ
    ประกันเฉพาะในกรณีสูญหายทั้งคัน

-   การประกันภัยประเภทที่ 3 (การประกันภัยบุคคลที่สาม) 
    เป็นการให้ความคุ้มครองต่อร่างกายชีวิตและทรัพย์สินของบุคคลภายนอก
    ภายใต้วงเงินที่ระบุไว้ในกรมธรรม์

การประกันภัยเบ็ดเตล็ด คือการประกันภัยทุกประเภทนอกเหนือจากการประกันภัยรถยนต์ อัคคีภัย
และการประกันภัยทางทะเลและขนส่ง
ซึ่งเป็นการประกันภัยในความเสียหายที่เกิดขึ้นกับบุคคลหรือทรัพย์สินในกรณี ต่าง ๆ เช่น

-   การประกันอุบัติเหตุส่วนบุคคล

-   การประกันอุบัติเหตุการเดินทาง

-   การประกันภัยสำหรับเงิน

-   การประกันการโจรกรรม

-   การประกันความรับผิดตามกฏหมายต่อบุคคลภายนอก

-   การประกันภัยเครื่องอิเลคโทรนิคส์

-   การประกันการเสี่ยงภัยของผู้รับเหมาก่อสร้าง

-   การประกันสิทธิการเช่า

-   การประกันการเสี่ยงภัยทุกชนิด

ซึ่งลักษณะความคุ้มครองจะแตกต่างกันไปในแต่ละประเภท เช่น การประกันอุบัติเหตุส่วนบุคคล
จะให้ความคุ้มครอง  24 ชั่วโมง กรณีที่ผู้เอาประกันภัยได้รับบาดเจ็บ พิการ หรือเสียชีวิต
โดยผู้เอาประกันภัยจะได้รับค่าชดเชยตามจำนวนเงินที่ได้ระบุไว้ในกรมธรรม์ เป็นต้น

การประกันภัยต่อ

บริษัทรับประกันภัยต่อจากบริษัทรับประกันภัยทั้งในประเทศ
และบริษัทในต่างประเทศในส่วนของอัคคีภัยและเบ็ดเตล็ด
และบริษัทมีการกระจายความเสี่ยงภัยทุกประเภท
โดยการทำประกันภัยต่อกับบริษัทประกันภัยทั้งในประเทศและต่างประเทศ

การลงทุน

ตามพระราชบัญญัติประกันวินาศภัย พ.ศ. 2535 บริษัทสามารถประกอบธุรกิจการลงทุนได้
โดยการนำเงินไปลงทุนในสินทรัพย์ต่าง ๆ ดังนี้

1.  หลักทรัพย์จดทะเบียนในตลาดหลักทรัพย์แห่งประเทศไทย

-   เป็นหลักทรัพย์ของบริษัทที่มีความมั่นคงและอยู่ในอุตสาหกรรมที่มีแนวโน้มที่เจริญเติบโต
      อย่างต่อเนื่องในอนาคต

-   เป็นหลักทรัพย์ของบริษัทที่มีผลประกอบการดี และเป็นหลักทรัพย์ที่มีสภาพคล่องสูง

2.  หลักทรัพย์ในบริษัทอื่นที่ไม่ได้จดทะเบียนในตลาดหลักทรัพย์แห่งประเทศไทยเป็นหลักทรัพย์ของบริษัทที่มีปัจจัยพื้นฐานดี
    มีการบริหารงานโดยทีมงานมืออาชีพที่มีประสบการณ์สูง และกลุ่มผู้ถือหุ้นเป็นที่ยอมรับใน
    อุตสาหกรรมนั้น ๆ

3.  หน่วยลงทุนในกองทุนปิดและกองทุนเปิดเป็นหน่วยลงทุนที่บริหารโดยบริษัทหลักทรัพย์จัดการ
    กองทุนรวมที่มีประสบการณ์ และมีผลงานการบริหารกองทุน
    ให้ผลตอบแทนตามเกณฑ์ที่บริษัทกำหนด และมูลค่า ทรัพย์สินสุทธิสูง

4.  ตราสารหนี้

    บริษัทจะเลือกลงทุนในหุ้นกู้ และตราสารหนี้ที่ออกโดยรัฐบาล รัฐวิสาหกิจ หรือบริษัทเอกชนที่มี
    ความมั่นคงทางการเงินและมีหลักประกันเท่านั้น

5.  ซื้อตั๋วสัญญาใช้เงิน และตั๋วแลกเงิน

    ตั๋วแลกเงินที่บริษัทซื้อ จะมีธนาคาร หรือบริษัทเงินทุนเป็นผู้รับรองหรืออาวัลการใช้เงิน

6.  ฝากเงินกับธนาคารหรือสถาบันการเงินที่มั่นคง

7.  การให้กู้ยืมเงินเป็นการให้กู้ยืมเงินแก่พนักงานของบริษัทเพื่อเป็นสวัสดิการ
    โดยจะต้องมีหลักทรัพย์ค้ำประกัน

    2.  การตลาดและภาวะการแข่งขัน

        1.  นโยบายการตลาด

  การแบ่งตลาดภายในอุตสาหกรรม

  ตลาดของธุรกิจประกันภัยแบ่งตามกลุ่มลูกค้าได้เป็น 3 กลุ่ม คือ

1.  รัฐวิสาหกิจ

2.  บริษัทขนาดใหญ่และบริษัทต่างชาติ

3.  บริษัทขนาดเล็กและบุคคล

  ทั้งนี้บริษัทมีตลาดเป้าหมายที่กลุ่มบริษัทขนาดเล็กและบุคคล

กลยุทธ์การแข่งขัน

สภาวะเศรษฐกิจของประเทศไทยในปี 2543 ถึงแม้ว่าได้ปรับตัวดีขึ้นกว่าปี 2542
โดยภาคการส่งออกขยายตัวสูงขึ้น ในขณะที่ราคาภาคการเกษตรตกต่ำ
เป็นผลให้เกษตรกรมีรายได้ลดลง สถาบันการเงินไทยยังเผชิญกับปัญหาหนี้ที่ไม่ก่อให้เกิดรายได้
การลงทุนภาคเอกชนที่ยังชะลอตัว เป็นเหตุให้เกิดภาวะสภาพคล่องส่วนเกินในระบบการเงินสูง
และกดดันให้อัตราดอกเบี้ยปรับตัวลดลงอย่างต่อเนื่อง

จากภาวะเศรษฐกิจที่กล่าวข้างต้น มีผลทำให้ธุรกิจประกันวินาศภัย ในปี 2543 มีการขยายตัวจากปี
2542 ไม่มากนัก
ดังนั้นบริษัทมีนโยบายในด้านการตลาดโดยรักษาฐานลูกค้าเดิมและขยายฐานลูกค้าใหม่ด้วยการคงประสิทธิภาพด้านการบริการอย่างเป็นธรรมและรวดเร็ว
โดยกำหนดตัวเจ้าหน้าที่ออกให้บริการพบปะเยี่ยมเยียนลูกค้าและจัดให้มีการฝึกอบรมเจ้าหน้าที่ของบริษัทให้มีความรู้ความเข้าใจด้านประกันวินาศภัยเพื่อเน้นให้พนักงานสามารถให้บริการแก่ผู้เอาประกันภัยได้อย่างมีประสิทธิภาพอันจะเป็นการสร้างภาพพจน์ที่ดีต่อบริษัท

  จุดเด่น จุดด้อย

จุดเด่น

  บริษัทมีผู้ถือหุ้นรายใหญ่ที่มีฐานะมั่นคง และสถาบันการเงินซึ่งเป็นผู้ถือหุ้นรายใหญ่
  มีสาขากระจายอยู่ทั่วประเทศ ทำให้สามารถใช้เครือข่ายของผู้ถือหุ้นในการขยายงานของบริษัท

  จุดด้อย

  บริษัทยังมีตัวแทนประกันวินาศภัยน้อยกว่าบริษัทประกันภัยอื่น ๆ
  ซึ่งทางบริษัทก็มีนโยบายแก้ไขโดยจะมุ่งเน้นเพิ่มตัวแทนอย่างต่อเนื่องจากปี 2543

  กลุ่มลูกค้าเป้าหมาย

บริษัท จรัญประกันภัย จำกัด (มหาชน) มีนโยบายเน้นรับลูกค้าขนาดกลางถึงขนาดเล็ก เช่น
บ้านพักส่วนบุคคล และร้านค้าขนาดเล็ก สำหรับการประกันอัคคีภัย
ซึ่งกลยุทธ์นี้มีข้อดีคือเพิ่มการกระจายความเสี่ยงของบริษัท
และจำกัดขนาดความเสียหายของการเรียกร้องค่าสินไหมทดแทนให้มีวงเงินที่ไม่กระทบต่อความมั่นคงของบริษัทลูกค้าโดยส่วนใหญ่ของบริษัทฯ
จะเป็นลูกค้ารายย่อย ซึ่งเอาประกันภัยกับบริษัทฯ อย่างต่อเนื่องมาเป็นเวลานาน
โดยเป็นลูกค้าสินเชื่อของธนาคาร
ส่วนมากจะเป็นการประกันอัคคีภัยและบางส่วนเป็นการประกันความเสี่ยงภัยทุกชนิด
และลูกค้ารายย่อยจากการขายตรง ซึ่งจะเป็นการประกันภัยอุบัติเหตุส่วนบุคคล
โดยลูกค้ารายย่อยดังกล่าวเป็นลูกค้าธุรกิจเอกชนและประชาชนทั่วไป

  ลักษณะของลูกค้า ประกอบด้วย

ลูกค้ารายย่อย ซึ่งใช้บริการในด้านการประกันอัคคีภัยสำหรับที่อยู่อาศัย ประกันภัยยานพาหนะส่วนตัว
ประกันภัยอุบัติเหตุส่วนบุคคล

ภาคธุรกิจเอกชน เป็นลูกค้าที่ประกอบธุรกิจตั้งแต่ขนาดย่อยจนถึงขนาดกลาง ดังนั้นบริษัทฯ
จึงให้บริการด้านการประกันวินาศภัยครบทุกประเภท ตั้งแต่การประกันอัคคีภัย
หรือประกันการเสี่ยงภัยทุกชนิด (ALL RISKS)

การประกันภัยยานยนต์ที่ใช้ในการดำเนินงานและสำหรับพนักงานใช้ปฏิบัติหน้าที่
มักให้บริการแก่ลูกค้าดังกล่าวในลักษณะประกันภัยกลุ่ม

  รายได้เบี้ยประกันของลูกค้ารายใหญ่ 10 รายแรก

+-------------------------------+-----------+-----------+------------+
|                               | ปี 2543    | ปี 2542    | ปี 2541     |
+-------------------------------+-----------+-----------+------------+
| สัดส่วนลูกค้ารายใหญ่รวม 10 รายแรก  | < 2%      | < 2%      | < 2%       |
+-------------------------------+-----------+-----------+------------+

  หมายเหตุ : เนื่องจากบริษัทมีกลุ่มลูกค้าหลักเป็นลูกค้ารายย่อย

  บริษัทไม่มีงานที่ยังมิได้ส่งมอบ

การจำหน่ายและช่องทางการจำหน่าย

  ช่องทางการจำหน่ายของบริษัท แบ่งออกเป็น 2 ช่องทาง คือ

1.  การขายผ่านนายหน้านิติบุคคล

ณ สิ้นปี 2543 บริษัทฯ มีนายหน้านิติบุคคล รวมทั้งสิ้น 6 ราย
ซึ่งนายหน้านิติบุคคลจะทำหน้าที่ให้บริการโดยตรงแก่ผู้เอาประกันภัย ตั้งแต่การเลือกประเภท
ของการประกันภัย การเรียกร้องค่าสินไหมทดแทน และการจัดเก็บเบี้ยประกันภัย
ทั้งนี้ลูกค้าที่เกิดจากการขายผ่านนายหน้าจะประกอบด้วยลูกค้าทั่วไปและลูกค้าสินเชื่อของสถาบันการเงิน
ส่วนใหญ่จะเป็นงานประกันอัคคีภัย ประกันภัยเบ็ดเตล็ด และการประกันภัยการเสี่ยงภัยทุกชนิด

2.  การขายผ่านตัวแทน

ณ สิ้นปี 2543 บริษัท มีตัวแทน รวมทั้งสิ้น ประมาณ 100 ราย กระจายอยู่ในทุกภูมิภาค
ตัวแทนจะมีบทบาทอย่างมากต่อการขยายงาน และให้คำแนะนำโดยตรงต่อผู้เอาประกันภัย บริษัทฯ
จึงให้ความสำคัญอย่างยิ่ง ในการคัดเลือกตัวแทน และนายหน้า
ที่มีศักยภาพและเสริมประสิทธิภาพด้วยการอบรมและพัฒนาให้เป็นตัวแทนและนายหน้าที่มีคุณภาพ
และทำงานอย่างมืออาชีพ โดยผู้ที่สมัครเป็นตัวแทนให้กับบริษัทฯ
ต้องเป็นผู้มีใบอนุญาตตัวแทนประกันวินาศภัย มีคุณสมบัติตามที่กฎหมายกำหนด
ลูกค้าที่เกิดจากการขายผ่านตัวแทนส่วนใหญ่เป็นงานประกันภัยรถยนต์และประกันอัคคีภัย

  สัดส่วนการขายผ่านนายหน้า : ตัวแทน ประมาณ 53 : 47

  นโยบายการตั้งราคา

การกำหนดอัตราค่าเบี้ยประกันภัย
และเงื่อนไขความคุ้มครองตามกรมธรรม์ประกันภัยแต่ละประเภทแบ่งได้ดังนี้

-   กำหนดตามพิกัดอัตราเบี้ยประกันภัย ซึ่งกำหนดโดยนายทะเบียน กรมการประกันภัย
    กระทรวงพาณิชย์ ได้แก่ การประกันอัคคีภัย, การประกันภัยรถยนต์,
    การประกันภัยเบ็ดเตล็ดบางประเภท

-   พิจารณาจากปัจจัยต่าง ๆ เพื่อประกอบการกำหนดอัตราเบี้ยประกันภัย เช่น ลักษณะประเภท
    ประวัติต่าง ๆ ของทรัพย์สินที่เอาประกันภัย ตลอดจนประวัติของผู้เอาประกันภัย
    รวมทั้งเงื่อนไขความคุ้มครองของกรมธรรม์แต่ละประเภท ได้แก่
    การประกันภัยทางทะเลและขนส่ง, การประกันภัยเบ็ดเตล็ดบางประเภท

  สิทธิหรือข้อจำกัดในการประกอบธุรกิจ

บริษัทประกอบธุรกิจประกันวินาศภัยภายใต้พระราชบัญญัติประกันวินาศภัย พ.ศ. 2535
โดยมีรัฐมนตรีว่าการกระทรวงพาณิชย์
และอธิบดีกรมการประกันภัยหรือผู้ซึ่งอธิบดีกรมการประกันภัยมอบหมายให้เป็นนายทะเบียนตามพระราชบัญญัตินี้ซึ่งจะมีอำนาจในการควบคุมบริษัท
ทั้งในด้านการรับประกันภัย การกำหนดอัตราค่าเบี้ยประกันภัย และการลงทุน

3.2.2 ภาพรวมธุรกิจประกันภัย

จากการที่รัฐบาลได้มีนโยบายเปิดเสรีธุรกิจประกันภัยโดยจะดำเนินการ

เป็นระยะ ๆ แบบค่อยเป็นค่อยไปโดยแบ่งออกเป็น 3 ระยะคือ ระยะที่ 1 ที่ได้ดำเนินการไปแล้วคือ
การอนุญาตให้เปิดบริษัทประกันภัยในประเทศเพิ่มขึ้น โดยในปี 2540
ได้มีบริษัทประกันภัยใหม่ได้รับใบอนุญาตจำนวน 25 ราย เป็นบริษัทประกันวินาศภัย 13 บริษัท
และบริษัทประกันชีวิต 12 บริษัท ระยะที่ 2 คือ การเพิ่มสัดส่วนผู้ถือต่างชาติให้สูงขึ้นจากเดิม 25%
เป็น 49% ซึ่งกฎหมายแก้ไขในเรื่องดังกล่าวยังอยู่ระหว่างการพิจารณา และระยะสุดท้ายคือ
ต่างชาติเข้ามาทำธุรกิจในไทยได้

แผนการเปิดเสรีธุรกิจประกันภัยไทยระยะที่ 2 ที่กำลังจะดำเนินการ
จะเปิดโอกาสให้ต่างชาติถือหุ้นในบริษัทประกันภัยเพิ่มเป็นร้อยละ 49
ประกอบกับนโยบายเพิ่มฐานเงินกองทุนขั้นต่ำเป็น 300 ล้านบาท สำหรับธุรกิจประกันวินาศภัยและ
500 ล้านบาท สำหรับธุรกิจประกันชีวิต จะส่งผลให้เกิดการเข้ามาลงทุนของต่างชาติมากขึ้น
ก่อให้เกิดการเปลี่ยนแปลงของฐานเงินทุน เทคโนโลยี
ทำให้สภาพตลาดและการแข่งขันในธุรกิจประกันภัยในระยะเวลา 3-5 ปี
ข้างหน้าจะมีแนวโน้มเป็นเช่นเดียวกับที่เกิดขึ้นกับสถาบันการเงินประเภทธนาคารพาณิชย์ และ
บริษัทเงินทุนหลักทรัพย์ในปัจจุบันนี้ เช่น จำนวนผู้ประกอบการจะน้อยลง
บริษัทต่างชาติหรือบริษัทร่วมทุนจะมีบทบาทมากขึ้น เทคโนโลยีและ ผลิตภัณฑ์ใหม่ ๆ
จะทวีความสำคัญมากขึ้น เป็นต้น

แนวโน้มการขยายตัวของธุรกิจประกันภัย

เนื่องจากธุรกิจประกันภัยโดยรวมมีแนวโน้มที่หดตัวในช่วง 3 ปีที่ผ่านมา
บริษัทประกันภัยส่วนใหญ่จึงมีนโยบายที่เน้นการรักษาฐานลูกค้าเดิมแทนที่จะเน้นการขยายไปสู่ฐานลูกค้าใหม่
สำหรับการขยายตัวในปี 2544 คาดว่าจะมีการขยายตัวจากปี 2543ค่อนข้างต่ำ

ตัวเลขเบี้ยประกันภัยรับโดยตรงรวมทั้งระบบในช่วง 3 ปีที่ผ่านมา ดังนี้

+---------------+--------+--------+--------+--------+--------+--------+
| ประเภท        | ปี 2543 |        | ปี 2542 |        | ปี 2541 |        |
|               | ¹      |        |        |        |        |        |
| การรับประกันภัย  |        |        |        |        |        |        |
+---------------+--------+--------+--------+--------+--------+--------+
|               | ม      | การ    | ม      | การ    | ม      | การข   |
|               | ูลค่ารวม | ขยายตัว | ูลค่ารวม | ขยายตัว | ูลค่ารวม | ยายตัว² |
|               |        |        |        |        |        |        |
|               | (ล     | (ร้อย   | (ล     | (ร้อย   | (ล     | (ร้อย   |
|               | ้านบาท) | ละต่อปี) | ้านบาท) | ละต่อปี) | ้านบาท) | ละต่อปี) |
+---------------+--------+--------+--------+--------+--------+--------+
| อัคคีภัย         | 6,079  | 1.79   | 7,794  | (      | 9,053  | (4.19) |
|               |        |        |        | 13.90) |        |        |
+---------------+--------+--------+--------+--------+--------+--------+
| ภัยท           | 1,795  | 15.67  | 2,090  | (      | 2,362  | (      |
| างทะเลและขนส่ง |        |        |        | 11.50) |        | 10.36) |
+---------------+--------+--------+--------+--------+--------+--------+
| รถยนต์         | 22,147 | 6.57   | 27,753 | (8.42) | 30,305 | (      |
|               |        |        |        |        |        | 18.86) |
+---------------+--------+--------+--------+--------+--------+--------+
| เบ็ดเตล็ด       | 6,069  | 0.93   | 8,369  | (9.18) | 9,214  | (3.25) |
+---------------+--------+--------+--------+--------+--------+--------+
| รวม           | 36,092 | 5.16   | 46,007 | (9.67) | 50,934 | (      |
|               |        |        |        |        |        | 13.61) |
+---------------+--------+--------+--------+--------+--------+--------+

  ¹ ตัวเลขตั้งแต่เดือนมกราคมถึงกันยายน ที่มา : สมาคมประกันวินาศภัย

  ² เปรียบเทียบกับช่วงเดียวกันของปี 2542

  3.3 การจัดหาผลิตภัณฑ์หรือบริการ

-   ผลิตภัณฑ์ของธุรกิจประกันภัย ประกอบด้วย 2 ส่วน ได้แก่
    รูปแบบของความคุ้มครองหรือการประกันความเสี่ยง และการให้บริการ
    ในส่วนของรูปแบบความคุ้มครองโดยทั่วไปจะเป็นรูปแบบเดียวกันกับของอุตสาหกรรม
    สำหรับการให้บริการ ซึ่งได้แก่ การจ่ายค่าสินไหมทดแทนตรงต่อเวลา
    และการให้บริการได้รวดเร็ว บริษัทได้มีการพัฒนาบุคลากรให้มีความรู้ ความสามารถ
    เพื่อให้บริการแก่ลูกค้าได้อย่างมีประสิทธิภาพที่สุด
    ทั้งนี้สมาคมนายหน้าประกันภัยได้จัดทำแบบสอบถามความเห็นผู้บริหารบริษัทโบรกเกอร์ประกันภัย
    ผลปรากฏว่า จากจำนวนบริษัทประกันทั้งหมด 78 บริษัท บริษัทได้รับการจัดอันดับเป็น 1 ใน
    14 บริษัท ที่เป็นบริษัทประกันภัยที่จ่ายค่าสินไหมทดแทนตรงต่อเวลาที่นัดหมาย
    นอกจากนี้บริษัทยังได้รับการจัดอันดับในเรื่องของการให้บริการในด้านการประกันอัคคีภัยจากธนาคารอาคารสงเคราะห์เป็นปกติทุกเดือนว่ามีคุณภาพโดยเฉลี่ยอยู่ในระดับ
    A (ระดับของบริการมี 4 อันดับ A-D เรียงจากคะแนนสูงไปต่ำ)

ธุรกิจประกันภัยมิได้มีผลกระทบต่อสภาพแวดล้อม